හිරු සී.අයි.ඒ.හරහා ඊයේ අප හෙළිකලේ, කුඩා දරුවන් සිව්දෙනෙකු අපහරණය කල තිස්සමහාරාම - පන්නෙගමුව ප්‍රදේශයේ පදිංචිව සිටින රාජ්‍ය සේවයේ නියුතු පුද්ගලයෙකු පිළිබදවයි.අපහරණයට කළ දරුවන්ට එම පුද්ගලයා ඔහුගේ ජංගම දුරකථනයෙන් අසභ්‍ය දර්ශන ද පෙන්වා තිබෙනවා.පසුගිය මස 18 වැනිදා සිදුකර ඇති මෙම ළමා අපහරණය පිළිබදව එදිනම 119 පොලිස් හදිසි ඇමතුම හරහා දැනුවත් කළ බවයි දරුවන්ගේ පියා ප්‍රකාශ කලේ.කෙසේ වෙතත් හිරු සී.අයි.ඒ.කළ ගවේෂණයේදී හෙළිවුයේ මෙම ළමා අපහරණයෙන් පසුව නීතියේ රැහැනින් මිදීම සදහා අදාල පුද්ගලයා හම්බන්තොට රෝහලේ මානසික රෝගීන්ට ප්‍රතිකාර කරන වාට්ටුවකට ඇතුලත්ව ඇති බවයි.කෙසේ වෙතත් ඔහුගේ බිරිඳ ප්‍රකාශ කර සිටියේ මානසික රෝගී තත්ත්වයක් ඇති පුද්ගලයෙකුට රාජ්‍ය සේවකයෙකු ලෙස සේවය කළ හැකිද යන්නයි.මෙම අනාවරණයෙන් පසුව හෝ දැනට දින 12 කට ආසන්න කාලයක් ගතව ඇති මෙම ළමා අපහරණ සිදුවීමට නිසි පරීක්ෂණයක් සිදුවේ ද ?හිරු සී.අයි.ඒ. ඉදිරියේදීත් ඒ පිළිබද අවධානයෙන්.